শ্রীলঙ্কা সিরিজের আগেই বড় ধাক্কা! ছিটকে গেলেন জসপ্রীত বুমরাহ

ওয়েব ডেস্ক : শ্রীলঙ্কার (Srilanka) বিরুদ্ধে আসন্ন দুই ম্যাচের টেস্ট সিরিজ (Test Series) শুরুর আগেই বড় ধাক্কা খেল টিম ইন্ডিয়া (Team India)। বাঁ হাঁটুর সমস্যার কারণে সিরিজ থেকে ছিটকে গেলেন ভারতের তারকা পেসার জসপ্রীত বুমরাহ (Jasprit Bumrah)। ১৫ অগস্ট গল-এ শুরু হতে চলা এই সিরিজ বিশ্ব টেস্ট চ্যাম্পিয়নশিপ অভিযানের গুরুত্বপূর্ণ অংশ হলেও বুমরাহকে ছাড়াই মাঠে নামতে হবে শুভমন গিলের দলকে।

ইংল্যান্ডের বিরুদ্ধে একদিনের সিরিজে চোট পাওয়ার পর থেকেই পর্যবেক্ষণে ছিলেন বুমরাহ (Jasprit Bumrah)। সম্প্রতি বিসিসিআই-এর সেন্টার অব এক্সেলেন্সে তাঁর ফিটনেস পরীক্ষা করা হয়। চিকিৎসকরা জানিয়েছেন, হাঁটুতে গুরুতর ক্ষতি না থাকলেও এখনও অস্বস্তি রয়েছে। তাই ঝুঁকি না নিয়ে তাঁকে আরও বিশ্রাম দেওয়ার সিদ্ধান্ত নেওয়া হয়েছে।

আরও খবর : ফিফার গদি হারানোর মুখে ইনফান্তিনো

বুমরাহর (Jasprit Bumrah) অনুপস্থিতিতে ভারতের পেস আক্রমণের দায়িত্ব সামলাবেন মহম্মদ সিরাজ, অর্শদীপ সিং এবং প্রসিদ্ধ কৃষ্ণ। স্পিন বিভাগে রবীন্দ্র জাডেজা, কুলদীপ যাদব ও ওয়াশিংটন সুন্দর গুরুত্বপূর্ণ ভূমিকা নিতে পারেন। একই সঙ্গে প্রথমবার টেস্ট দলে সুযোগ পেয়েছেন সারাংশ জৈন।

ভারতীয় টিম ম্যানেজমেন্টের মতে, বুমরাহর দীর্ঘমেয়াদি ফিটনেসই এখন সবচেয়ে বড় অগ্রাধিকার। সামনে বিশ্ব টেস্ট চ্যাম্পিয়নশিপের আরও গুরুত্বপূর্ণ ম্যাচ থাকায় তাঁকে তাড়াহুড়ো করে মাঠে ফেরানোর ঝুঁকি নিতে চায় না বিসিসিআই।